**Formai követelmények a Börtönügyi Szemlében történő publikáláshoz**

A tanulmányt elektronikus, szerkeszthető formában várjuk a szerkesztőség e-mail címére (szemle@bv.gov.hu). A kézirat minimum 25 ezer, maximum 45 ezer karakter terjedelmű legyen, sorkizárt formázással, 12-es méretű, Times New Roman betűtípus használatával, A/4-es, álló lapbeállítással. A dokumentumhoz kérjük, hogy a Microsoft Office programcsomagot használja.

**A kézirat tartalmazza:**

* a tanulmány címét, szerzőjének/szerzőinek nevét
* a szövegtörzset
* a szakirodalmi jegyzéket
* a lábjegyzeteket
* az ábrákat, táblázatokat, fotókat (amennyiben vannak)

**A kézirathoz kérjük mellékelni:**

* rendfokozatát/tudományos fokozatát (amennyiben van), illetve beosztását vagy munkahelyét, melyet a Szemle borítójában szerepeltethetünk az Ön neve mellett, a számunk szerzői c. felsorolásban.
* folyó szöveges absztraktot magyar nyelven és angol fordításban is, angol címmel együtt, melyekben röviden összefoglalja írása lényegesebb elemeit, megállapításait. Az absztrakt ne legyen több 900 karakternél (szóközzel együtt), és annak megírása oly módon történjen, hogy az absztrakt elolvasása is elég legyen a tanulmány lényegének megértéséhez. Az absztraktban ne alkalmazzon aláhúzott betűt vagy egyéb formázást. Adjon meg 3-5 kulcsszót az absztrakt végén. Az absztrakt megírásához a II. számú mellékletben talál segítséget.
* a kitöltött publikációs nyilatkozatát
* nyilatkozatot a tanulmányban szerepeltetni kívánt fotókról (amennyiben vannak)

**A szöveg tagolása, formázása:**

|  |
| --- |
|  **Fejezet 1** (13-as betűméret, félkövér betűtípus) ***Fejezet 2*** (12-es betűméret, félkövér, dőlt betűtípus)*Fejezet 3* (12-es betűméret, dőlt betűtípus) |

A fejezeteket – a szöveg átláthatósága érdekében – célszerű világosan tagolni, ami a fent bemutatott módon történjen. A fejezetek elválasztásához ne használjon számokat. A főfejezet (Fejezet 1) 13-as betűméretű, félkövér betűtípusú, az alfejezet (Fejezet 2) 12-es méretű, félkövér, dőlt betűtípusú, az alfejezetek alá tartozó, azokat tovább tagoló fejezet (Fejezet 3) pedig 12-es betűméretű, dőlt betűtípusú legyen.

A szövegtörzsben szereplő felsorolásokhoz gondolatjelet használjon.

|  |
| --- |
| * + Felsorolás 1
	+ Felsorolás 2
	+ Felsorolás 3
 |

A tanulmány szövegtörzse ne tartalmazzon félkövér vagy aláhúzott betűkkel szedett kiemeléseket. Az idézetek dőlt betűtípussal legyenek jelölve.

A kézirat formázásához a III. számú mellékletben talál segítséget.

**Hivatkozások:**

A hivatkozások lábjegyzetes formában szerepeljenek, a szövegtörzs ne tartalmazza azokat!

A lábjegyzetek formázása a következő legyen:

|  |
| --- |
| 1 Vígh J. (1997)2 Christie**,** N. (1991), p. 34.3 Boros, J., Csetneky, L. (2002)4 Douglas, J. E., Burgess, A.W., Burgess, A. G., Ressler, R. K. (1992)5 Fliegauf G. (2004a) |

Ha valamelyik szerzőtől több, azonos évben megjelent munkára is hivatkozik, a művek megkülönböztetésére használja az évszám mellé írt a, b, c stb. indexet.

**Szakirodalmi jegyzék:**

A tanulmány tartalmazza a felhasznált irodalmak (mind a szó szerinti idézetek, mind pedig a tartalmi idézés esetén), internetes anyagok listáját a kézirat végén, betűrendben, „Felhasznált irodalom” fejezetcím alatt!

A szakirodalmi jegyzék formázása a következő legyen:

|  |
| --- |
| Könyveknél: Felföldi Barnabás – Németh Erzsébet – Tarr Katalin – Vass György (2002): Kommunikáció mint az európai integráció önkormányzati szempontból kiemelt kérdése, Municipium Magyarország Alapítvány, BudapestTanulmánykötetekben, gyűjteményes kötetekben megjelent publikációknál: Menard, Claude (2004): A new institutional approach to organization. In: Menard, Claude - Shirley, Mary M. (szerk.): Handbook of new institutional economics. Kluwer: Boston-Dordrect. p. 281-318.Folyóiratban megjelent cikkeknél: Osipian, Ararat L. (2009): Corruption hierarchies in higher education in the former Soviet Bloc. International Journal of Educational Development. 29. p. 321-330.Web címeknél: World Bank Institute (2010): Governance matters 2009. Worldwide Governance Indicators, 1996-2008.  Online: <http://info.worldbank.org/governance/wgi/index.asp> (Letöltve: 2016. december 12.) |

**Fotók**:

Amennyiben kéziratában fotót is szeretne szerepeltetni, úgy kérjük, hogy azokat egyesével, külön képfájlban (jpg., tif. vagy bmp. formátumban) is csatolja a kézirathoz (nem csak a szövegbe illesztve), illetve kérjük, hogy azok a nyomtatáshoz használható, jó minőségben (300 dpi felbontásban) álljanak rendelkezésre. Fotó küldése esetén a Szerző nyilatkozzon arról, hogy a küldött kép a saját munkája, vagy amennyiben a fotót más készítette, úgy kérjük, mellékelten küldje meg a fotós nyilatkozatát a kép publikálhatóságáról.

**Táblázatok, diagramok, ábrák:**

Kérjük, hogy a tanulmányban a táblázatok, diagramok – további formázás céljából – szerkeszthető (nem pedig kép) formátumban szerepeljenek, továbbá mellékelje azokat külön a cikkhez .xls (vagy egyéb, szerkeszthető) formátumban! Fontos az ábrákon, diagramokon, grafikonokon szereplő feliratok, adatok, skálák hiánytalan és olvasható feltüntetése. Idegen nyelvű szöveget tartalmazó ábráknál szükséges a magyar fordítást is közzétenni, különösen a szaknyelvi kifejezések esetén.

Köszönjük, hogy a szakmai és formai követelmények betartásával segíti a Börtönügyi Szemle színvonalas megjelenését.

*A Börtönügyi Szemle szerkesztősége*

**II. SZÁMÚ MELLÉKLET**

**Absztrakt minta**

**A KIÉGÉS ÉS A FOGVATARTOTTAKKAL KAPCSOLATOS ATTITŰDÖK VIZSGÁLATA A BÜNTETÉS-VÉGREHAJTÁS SZEMÉLYI ÁLLOMÁNYÁNAK KÖRÉBEN**

*Lehoczki Ágnes – Szucsáki Melinda*

A büntetés-végrehajtás sikerének és kudarcának kulcsa a személyi állomány kezében, pontosabban a fejében van. A törvényben, irányelvekben, szabályzókban megfogalmazott elveket, ideákat és célokat a személyi állomány, és elsősorban annak végrehajtó szegmense teszi vagy nem teszi gyakorlattá, valósággá. Nem mindegy ezért, hogy a reintegrációt fáradt és kiábrándult, vagy elhivatott állomány végzi. Tanulmányunkban igyekszünk megvilágítani azt a speciális stresszterhelést, amely a büntetés-végrehajtási munkát végzőket éri és azt, hogy ennek milyen következménye lehet mind a személyi állományra, mind a büntetés-végrehajtási feladatok sikerére nézve. Ismertetjük a személyi állomány mentálhigiénés állapotára fókuszáló vizsgálatunk eredményét, és ennek alapján igyekszünk gyakorlatias, előre mutató és konstruktív gondolatokkal javítani a jelenlegi gyakorlaton.

**Kulcsszavak:** kiégés, attitűdök, reintegráció, személyi állomány

**EXAMINING BURN-OUT AND ATTITUDES TOWARD PRISONERS AMONG CORRECTIONAL STAFF**

*Ágnes Lehoczki – Melinda Szucsáki*

The key to the success or setback of correctional work is in the hand, or more accurately, in the head of our personnel. Principles, goals and ideas phrased in our regulations and guidelines are practiced or not practiced by the personnel and specifically by the executive segment of it. Thus it is important if reintegration is done by a tired and disillusioned or a committed staff. In our study we reflect on the special stress affecting the prison staff and the consequences of this both on the personnel and on the success of reintegrative work. We present results of our study focusing on the mental health of the personnel and we aim to improve current practice with practical, progressive and constructive ideas based on these results.

**Keywords:** burnout, attitudes, reintegration, prison staff

**III. SZÁMÚ MELLÉKLET**

**Minta a kézirat formázásához**

**AZ IDŐSKORÚ FOGVATARTOTTAK PSZICHOLÓGIAI VIZSGÁLATA ÉS SPECIÁLIS PSZICHOLÓGIAI ELLÁTÁSI IGÉNYEI**

*Moukhtar Lucia*

**Bevezető**

Több tanulmány született már az időskorú fogvatartotti populáció nemzetközi demográfiai adataival, kriminális hátterével, speciális reintegrációs igényeivel[[1]](#footnote-1), illetve speciális elhelyezési és egészségügyi ellátási igényeivel[[2]](#footnote-2) kapcsolatban, ezért ebben a tanulmányban az időskorúak ellátásának a pszichológiai szakterületet érintő feladataira szeretnék összpontosítani.

 A Budapesti Fegyház és Börtönben 2016 áprilisában a pszichológus kollégáimmal közösösen 47 hatvan év fölötti fogvatartottat vizsgáltunk meg. Az azóta érkező hatvan év feletti fogvatartottak vizsgálata folyamatosan zajlik. A vizsgált populációból azóta 10 fogvatartott távozott (szabadultak, vagy más intézetekbe szállították őket), és valamivel több hatvan év feletti fogvatartott érkezett intézetünkbe, közöttük Magyarország legidősebb fogvatartottja is, aki jelenleg 87 éves. A vizsgálatunkban az időskori depresszió és az időskori demencia arányának és súlyosságának felmérése volt a célunk, és emellett a vizsgált személyek önvallomása alapján a funkcionális károsodásának felmérése (mozgáskorlátozottság, látászavar, hallászavar). A tanulmányomban röviden felvázolom a vizsgálatunk eredményeit, emellett megvitatom azokat a módszertani nehézségeket is, amelyekkel a felmérésünk során találkoztunk, és javaslatot teszek ezeknek a lehetséges korrigálására.

 A vizsgálatunk célja elsősorban nem az adatgyűjtés és kutatás volt, inkább egy előzetes helyzetfelmérés az időskorúak speciális kezelési igényeinek megtervezéséhez. A tanulmányom lezáró részében néhány példát hozok a hazai és nemzetközi jó gyakorlatok javaslataiból a demenciával élő betegek rehabilitációjára, felhívom a figyelmet néhány olyan nehézségre, amellyel speciálisan a büntetés-végrehajtási intézetekben találkozhatunk, és röviden beszámolok a megállapítottan enyhe, közepes vagy súlyos depresszióban szenvedő fogvatartottjainknak felajánlott Life Review interjútechnikával készült fogvatartotti életrajzok programunkról.

**A Budapesti Fegyház és Börtönben 2016 áprilisában végzett vizsgálat**

***A vizsgálatunk háttere***

Az időskorú populációban a demenciához vezető organikus mentális zavarok és a depresszió a leggyakoribb pszichiátriai zavarok.

1. Fekete A., Somogyvári M. (2016) [↑](#footnote-ref-1)
2. Juhász Zs. (2012) [↑](#footnote-ref-2)